એનઆરજી ડેસ્કઃ સમલૈંગિકતાને ગેરકાયદેસર ગણતી IPC કલમ 377 (Section 377)ની માન્યતા પર સુપ્રીમ કોર્ટે ગુરૂવારે મહત્વનો નિર્ણય આપ્યો છે. સુપ્રીમ કોર્ટની બંધારણ બેન્ચે કહ્યું કે, સમલૈંગિકતા અપરાધ નથી. નવતેજ સિંહ જૌહર, સુનીલ મહેરા, અમન નાથ, રિતુ ડાલમિયા અને આયશા કપુરે સુપ્રીમ કોર્ટમાં અરજી દાખલ કરી કોર્ટને પોતાના નિર્ણય પર ફેરવિચાર કરવાની માંગણી કરી હતી. ત્યારબાદ ફેર વિચારણા કરવામાં આવી અને નિર્ણયને બદલવામાં આવ્યો. આ 5 લોકો સિવાય એક પ્રિન્સ એવા પણ હતા જેઓએ Section 377 પર જંગ લડી હતી. 10 વર્ષ પહેલાં સમલૈંગિક હોવાની કબૂલાત કરી ચૂકેલા દેશના પ્રથમ રાજ પરિવાર સાથે જોડાયેલા વ્યક્તિ તરીકે ખ્યાતિ મેળવી ચૂકેલા માનવેન્દ્ર સિંહ ગોહેલે પોતાની ચેરિટી શરૂ કરી હતી, જે હેઠળ તેઓ વૃક્ષો પર કોન્ડમ લટકાવતા હતા. ત્યારબાદથી એઇડ્સના ફેલાવાને રોકવા માટે પોતાને સમર્પિત કરી ચૂક્યા છે.